การประกอบธุรกิจของแต่ละสายผลิตภัณฑ์

กลุ่มธุรกิจเสื้อผ้าสำเร็จรูป

ในปี 2544 ตลาดส่งออกที่สำคัญยังคงเป็นประเทศสหรัฐอเมริกา รองลงมาคือกลุ่มสหภาพยุโรป
โดยมีสัดส่วนยอดขายร้อยละ 76.4 และ18.4 ของมูลค่าขายทั้งหมด ญี่ปุ่น แคนาดา และอื่นๆ
รวมกันมียอดขายร้อยละ 5.2 สำหรับตลาดญี่ปุ่นนั้นในอดีตเคยเป็นตลาดส่งออกที่สำคัญของบริษัทฯ
แต่เนื่องจากปัญหาทางเศรษฐกิจของประเทศญี่ปุ่นส่งผลกระทบต่อกำลังซื้อ
และความต้องการของผู้บริโภค มูลค่าสินค้าที่ส่งไปจำหน่ายในประเทศญี่ปุ่นลดลงเป็นลำดับนับตั้งแต่ปี
2540 เป็นต้นมา

  กลุ่มพัฒนาอสังหาริมทรัพย์

โครงการหมู่บ้านสิวารัตน์ 3 ซึ่งเริ่มดำเนินการตั้งแต่ปี 2539 ในปี 2544
สามารถขายและโอนกรรมสิทธิให้ผู้ซื้อได้ 218 หน่วย คงเหลือจำนวน 129 หน่วย
ส่วนโครงการหมู่บ้านสิวารัตน์ 4 อยู่ในระหว่างการขายและการก่อสร้าง

(1) ลักษณะผลิตภัณฑ์

  กลุ่มธุรกิจเสื้อผ้าสำเร็จรูป ผลิตเสื้อผ้าจากวัตถุดิบประเภทผ้าทอ ผลิตเสื้อผ้าสำเร็จรูปประเภท
  Outerwear เช่น Coat Jacket ชุดกีฬา เป็นต้น
  ผลิตสินค้าภายใต้รูปแบบและเครื่องหมายการค้าของผู้ซื้อ

  กลุ่มธุรกิจพัฒนาอสังหาริมทรัพย์ โครงการที่ดำเนินการในปัจจุบันคือโครงการหมู่บ้านสิวารัตน์ 3
  ตั้งอยู่ที่ถนนพุทธมณฑลสาย 5 ตำบลกระทุ่มแบน จังหวัดสมุทรสาคร
  ก่อสร้างเป็นบ้านแบบทาวน์เฮาน์และอาคารพาณิชย์ ราคาขาย 595,000–2,800,000
  บาท/หน่วย และโครงการสิวารัตน์ 4 ตั้งอยู่ที่อำเภอสามพราน จังหวัดนครปฐม
  ก่อสร้างเป็นบ้านแบบทาวน์เฮาส์จำนวน 235 หน่วย ราคาขาย 520,000–920,000 บาท/หน่วย
  ส่วนหนึ่งของโครงการจำนวน 221 หน่วย
  ได้รับการส่งเสริมการลงทุนจากสำนักงานส่งเสริมการลงทุน
  ประเภทที่อยู่อาศัยสำหรับผู้มีรายได้น้อยหรือรายได้ปานกลาง
  โดยได้รับยกเว้นภาษีเงินได้เป็นระยะเวลา 5 ปี

(2) ตลาดและภาวะการแข่งขัน

(1) นโยบายและลักษณะการตลาด

  กลุ่มธุรกิจเสื้อผ้าสำเร็จรูป

-   ผลิตสินค้าเพื่อการส่งออกจำหน่ายต่างประเทศทั้งหมด
    ภายใต้แบบและเครื่องหมายการค้าของลูกค้า

-   กลยุทธ์การแข่งขัน ผลิตสินค้าคุณภาพสูง ส่งมอบตรงตามกำหนดที่ลูกค้าต้องการ
    ตรวจสอบคุณภาพการผลิตทุกขั้นตอน ให้ลูกค้ามีความพึงพอใจสูงสุด

-   ลักษณะลูกค้า เป็นลูกค้าผู้นำเข้าสินค้าเพื่อจำหน่ายโดยตรง หรือตัวแทนจำหน่าย

-   ในช่วง 3 ปี ไม่มีลูกค้ารายใดที่เป็นผู้ซื้อสินค้าของบริษัทเกินกว่าร้อยละ 30 ของรายได้

-   กลุ่มลูกค้าเป้าหมายคือ ผู้นำเข้าหรือตัวแทนจำหน่ายที่ต้องการซื้อสินค้าระดับคุณภาพสูง

-   เสื้อผ้าสำเร็จรูปที่ผลิตและส่งออกจำหน่ายต่างประเทศในปี 2542-2544 ดังนี้

% ของยอดขาย

2544 2543 2542

สหรัฐอเมริกา 76.39 74.92 73.90

กลุ่มสหภาพยุโรป 18.40 19.75 15.32

ญี่ปุ่น 2.20 4.56 10.21

อื่นๆ 3.01 0.77 0.57

100.00 100.00 100.00

  กลุ่มธุรกิจพัฒนาอสังหาริมทรัพย์

-   โครงการที่กำลังดำเนินการอยู่คือ โครงการสิวารัตน์ 3 และสิวารัตน์ 4
    เป็นบ้านแบบทาวน์เฮาส์ และอาคารพาณิชย์

-   กลยุทธ์การแข่งขัน บ้านอยู่ในทำเลใกล้ชุมชน คมนาคมสะดวก ราคาถูกเมื่อเปรียบเทียบกับ
    โครงการอื่นที่อยู่ใกล้เคียงกัน

-   ลักษณะลูกค้า ลูกค้าซื้อเพื่อใช้เป็นที่พักอาศัย

-   กลุ่มลูกค้าเป้าหมายคือ ผู้ที่ทำงานในโรงงานอุตสาหกรรมเขตชานเมืองของกรุงเทพฯ
    ฝั่งตะวันตก จังหวัดนครปฐมและจังหวัดสมุทรสาคร

-   การจำหน่ายและช่องทางการจำหน่าย จำหน่ายโดยตรงให้ผู้ซื้อ

(2) ภาวะแข่งขัน

  กลุ่มธุรกิจเสื้อผ้าสำเร็จรูป

  สภาพการแข่งขันในอุตสาหกรรม
  อุตสาหกรรมเสื้อผ้าสำเร็จรูปเป็นอุตสาหกรรมที่ต้องใช้แรงงานเป็นปัจจัยสำคัญในการผลิต
  คู่แข่งที่สำคัญคือประเทศที่มีประชากรมากและค่าแรงงานถูก เช่น ประเทศสาธารณรัฐประชาชนจีน
  ประเทศอินเดีย เป็นต้น

  จำนวนคู่แข่งและขนาดของบริษัทเมื่อเทียบกับคู่แข่งไม่สามารถประเมินได้
  เพราะมีผู้ผลิตเป็นจำนวนมากทั้งในประเทศและต่างประเทศ

  สถานภาพและศักยภาพในการแข่งขัน บริษัทฯได้ดำเนินกิจการมาเป็นเวลา 25 ปี
  ได้ปรับเปลี่ยนกลยุทธ์ด้านการตลาดและการผลิต
  ตลอดจนการบริหารองค์กรให้สอดคล้องกับภาวะการณ์ต่างๆ ของโลกที่เปลี่ยนแปลงไป
  แม้ว่าค่าแรงงานของประเทศไทยจะสูงกว่าประเทศคู่แข่ง
  แต่ภายใต้การจัดการและการบริหารที่มีประสิทธิภาพสามารถเพิ่มศักยภาพในการแข่งขันได้

  กลุ่มพัฒนาอสังหาริมทรัพย์

  สภาพการแข่งขันในอุตสาหกรรม
  ในช่วงที่เกิดปัญหาวิกฤตเศรษฐกิจมีบ้านที่สร้างเสร็จหรืออยู่ในระหว่างก่อสร้างคงเหลืออยู่ในตลาดจนถึงปัจจุบัน
  ผู้ประกอบการต้องมุ่งเน้นการแข่งขันด้านราคา
  คุณภาพของวัสดุก่อสร้างและการสร้างบ้านที่มีคุณภาพดี
  ตลอดจนการออกแบบที่เน้นความสวยงามและประโยชน์การใช้สอย

  จำนวนคู่แข่งและขนาดของบริษัทเมื่อเปรียบเทียบกับคู่แข่งไม่สามารถประเมินได้

  สถานภาพและศักยภาพในการแข่งขัน โครงการสิวารัตน์ 3 และสิวารัตน์ 4
  ที่บริษัทฯดำเนินการอยู่ อยู่ในทำเลที่ตั้งไม่ห่างไกลจากชุมชน การคมนาคมสะดวก
  การก่อสร้างได้มาตรฐานและอยู่ในสิ่งแวดล้อมที่ดี
  และที่สำคัญคือราคาถูกกว่าโครงการอื่นในย่านเดียวกัน จึงมีศักยภาพสูงในการแข่งขัน

(3) การจัดหาผลิตภัณฑ์และบริการ

(1) ลักษณะการจัดให้ได้มาซึ่งผลิตภัณฑ์

  กลุ่มธรุกิจเสื้อผ้าสำเร็จรูป

1.  บริษัท คาสเซ่อร์พีคโฮลดิ้งส์ จำกัด (มหาชน) ตั้งอยู่ที่ 384/81 หมู่ 4 ถนนเพชรเกษม
    แขวงบางแค เขตบางแค กรุงเทพมหานคร ปัจจุบันมีพนักงาน 1,404 คน กำลังการผลิต
    1,300,000 ชิ้น/ปี ในปี 2544 สามารถผลิตได้ 1,238,128 ชิ้น

2.  บริษัท ซี พี จี การ์เมนท์ จำกัด ตั้งอยู่ที่ 75 หมู่ 8 ถนนเพชรเกษม ซอย 50/2
    แขวงบางหว้า เขตภาษีเจริญ กรุงเทพมหานคร ปัจจุบันมีพนักงาน 1,171 คน กำลังการผลิต
    1,100,000 ชิ้น/ปี ในปี 2544 สามารถผลิตได้ 934,559 ชิ้น

3.  บริษัท คาสเซ่อร์พีค อินเตอร์เนชั่นแนล จำกัด ผลิตโดยโรงงานของ Cambodia Castle
    Peak Garment Export Co., Ltd. และ Cambodia CPG Garment Export Co.,
    Ltd. ซึ่งตั้งอยู่ที่พนมเปญ ประเทศกัมพูชา มีพนักงานรวม 991 คน กำลังการผลิต
    1,000,000 ชิ้น/ปี ในปี 2544 สามารถผลิตได้ 874,440 ชิ้น

-   การจัดหาวัตถุดิบ เสื้อผ้าสำเร็จรูปผลิตจากวัตถุดิบประเภทผ้าทอ และส่วนประกอบอื่นๆ คือ
    กระดุม ด้าย เข็มขัด ซิป เป็นต้น โดยซื้อจากผู้ผลิตในประเทศ และนำเข้าจากต่างประเทศ
    เช่น ญี่ปุ่น เกาหลีใต้ ไต้หวัน ฮ่องกง อิตาลี สหรัฐอเมริกา เป็นต้น

-   สภาพปัญหาเกี่ยวกับวัตถุดิบ การสั่งซื้อวัตถุดิบนั้นเป็นไปตามความต้องการของลูกค้า
    ผู้ซื้อแต่ละรายจะออกแบบเสื้อโดยใช้ชนิดผ้าและสีแตกต่างกันทุกราย รวมถึงวัสดุอื่นๆ
    จะต้องสั่งทำพิเศษ ใช้เครื่องหมายหรือสัญญลักษณ์ของตนเอง
    การจัดหาวัตถุดิบไม่มีปัญหาความขาดแคลน เป็นเพียงแต่บริษัทฯต้องตรวจสอบคุณภาพ
    และคุณสมบัติเฉพาะของวัตถุดิบชนิดนั้นๆ เท่านั้น เช่น ตำหนิ การย้อมสี ความคงทนของสี
    การยืดหรือหดตัว คุณสมบัติทางเคมี ที่อาจเกิดปฏิกิริยาต่อผู้สวมใส่ เป็นต้น
    วัตถุดิบทุกชนิดจะต้องผ่านการตรวจสอบจากห้องปฏิบัติการก่อนที่จะนำมาตัดเย็บ

-   จำนวนผู้จำหน่ายวัตถุดิบ ** ไม่แน่นอน **

-   การซื้อสินค้าจากผู้จำหน่ายเกิน 30% ของยอดซื้อ ** ไม่มี **

-   สัดส่วนการซื้อวัตถุดิบในประเทศและต่างประเทศคือ ซื้อจากผู้ผลิตในประเทศ :
    นำเข้าจากต่างประเทศ = 20 : 80

  กลุ่มธุรกิจพัฒนาอสังหาริมทรัพย์

-   การก่อสร้าง บริษัทฯได้ว่าจ้างผู้รับเหมาให้ก่อสร้างตามแบบที่กำหนดไว้
    ควบคุมการก่อสร้างโดยวิศวกรของบริษัท เพื่อให้มีคุณภาพตามมาตรฐานที่กำหนด

-   การจัดหาวัสดุก่อสร้าง ผู้รับเหมาเป็นผู้จัดหาวัสดุก่อสร้าง
    โดยบริษัทฯจะต้องตรวจสอบคุณภาพของวัสดุก่อสร้างนั้นๆ

-   สภาพปัญหาเกี่ยวกับวัสดุก่อสร้าง ในขณะนี้ไม่มีปัญหา
    เพราะโรงงานผลิตวัสดุก่อสร้างกำลังการผลิตมีมากกว่าความต้องการของตลาด

-   จำนวนผู้จำหน่ายวัสดุก่อสร้าง ** ไม่มีข้อมูล **

-   การซื้อสินค้าจากผู้จัดจำหน่ายเกิน 30% ของยอดซื้อ ** ไม่มี **

-   วัสดุก่อสร้างทั้งหมดซื้อจากผู้ผลิตในประเทศ

  (ข) ผลกระทบต่อสิ่งแวดล้อม

กลุ่มธุรกิจเสื้อผ้าสำเร็จรูป

  ขบวนการผลิต เริ่มจากการสร้างแบบ ทดลองตัดเย็บเป็นตัวอย่าง เพื่อให้เป็นต้นแบบในการผลิต
  ตัดผ้าตามแบบที่สร้างไว้ เย็บ ติดวัสดุส่วนประกอบ เช่น กระดุม ซิป เข็มขัด เป็นต้น
  รีดหรืออบเสื้อให้ดูสวยงาม ขั้นตอนสุดท้ายคือการบรรจุหีบห่อ เพื่อส่งจำหน่ายต่างประเทศ
  ในกระบวนการผลิตนี้ ปราศจากมลพิษด้านอากาศและน้ำ
  เครื่องจักรที่ใช้ตัดเย็บมีระดับเสียงในเกณฑ์ต่ำ วัสดุเหลือใช้ เช่น ผ้า ฟองน้ำ
  สามารถนำไปผลิตสินค้าชนิดอื่นได้ บริษัทฯได้ปฏิบัติตามกฎหมายด้านสิ่งแวดล้อมอย่างเคร่งครัด
  จึงไม่มีผลกระทบต่อสิ่งแวดล้อม

กลุ่มธุรกิจพัฒนาอสังหาริมทรัพย์

  การก่อสร้างแบ่งการก่อสร้างเป็นโซน โซนที่กำลังก่อสร้างจะไม่มีผู้พักอาศัยในบริเวณใกล้เคียง
  บ้านที่กำลังก่อสร้างนั้น ผู้รับเหมาก่อสร้างจะต้องปฏิบัติตามพระราชบัญญัติและกฎกระทรวงต่างๆ
  ที่เกี่ยวข้อง ดังนั้นจึงไม่มีผลกระทบต่อสิ่งแวดล้อม

(4) งานที่ยังไม่ได้ส่งมอบ ** ไม่มี **